ஜெயப்பிரதா

**ஜெயப்பிரதா நகதா** (*Jaya Prada Nahata;* **,** பிறப்பு: **லலிதா இராணி ராவ்**; 3 ஏப்ரல் 1962) என்பவர் ஓர் இந்திய நடிகையும், அரசியல்வாதியும் ஆவார், இவர் 70களின் பிற்பகுதிகளிலும், 80-90களின் முற்பகுதிகளிலும் தெலுங்குத் திரைப்படத் துறையில் முதன்மையாகவும், தமிழ், இந்தி திரைத்துறைகளில் பங்காற்றியதற்காக அறியப்படுகிறார். ஜெயப்பிரதா தென்னிந்திய பிலிம்பேர் விருதுகளைப் பெற்றவர். இவர் தெலுங்கு, இந்தி, கன்னடம், தமிழ், மலையாளம், பெங்காலி, மராத்தி படங்களிலும் நடித்துள்ளார். 1994 ஆம் ஆண்டு தெலுங்கு தேசம் கட்சியில் இணைந்து அரசியலில் நுழைந்ததால், தனது திரைத் தொழில் வாழ்க்கையின் உச்சக்கட்டத்தில் திரையுலகத்தை விட்டு விலகினார். இவர் 2004 முதல் 2014 வரை உத்தரபிரதேசத்தின் ராம்பூர் மக்களவைத் தொகுதியின் உறுப்பினராக இருந்தார்.

## ஆரம்பகால வாழ்க்கை
ஜெயப்பிரதா லலிதா இராணி ராவ் என்ற இயற்பெயரில் ஆந்திரப் பிரதேசத்தில் உள்ள இராஜமன்றியில் தெலுங்கு மொழிப் பேசும் குடும்பத்தில் பிறந்தார். இவரின் தந்தை கிருஷ்ணராவ், தெலுங்குத் திரைப்பட நிதியாளராக இருந்தார். இவரின் தாயார் நீலவேணி ஒரு வீட்டு வேலை செய்பவர். இராஜமன்றியில் உள்ள தெலுங்கு வழிக்கல்வி பள்ளியில் பயின்றார், சிறு வயதிலேயே நடனம் மற்றும் இசை வகுப்புகளிலும் சேர்ந்தார்.

## திரை வாழ்க்கை
ஜெயப்பிரதா பதின்ம வயதில் இருந்தபோது, தனது பள்ளி ஆண்டு விழாவில் நடனம் ஆடினார். பார்வையாளர்களில் இருந்த ஒரு திரைப்பட இயக்குநர் *பூமி கோசம்* (1974) என்ற தெலுங்குத் திரைப்படத்தில் மூன்று நிமிட நடனத்தை ஜெயப்பிரதா வழங்கினார். இவர் திரைப்படத்தில் தோன்றுவதற்கு தயங்கினார், ஆனால் இவளுடைய குடும்பம் இவரை ஏற்றுக்கொள்ள ஊக்கப்படுத்தியது. படத்தில் நடித்ததற்காக வெறும் 10 ரூபாய் மட்டுமே சம்பளம், ஆனால் அந்த மூன்று நிமிட நடனம் தெலுங்குத் திரையுலகின் முக்கிய பிரமுகர்களிடம் காட்டப்பட்டது. பெரிய திரைப்படத் தயாரிப்பாளர்கள் இவருக்கு தரமான படங்களில் நடிக்க வாய்ப்பளித்தனர், இவர் அவற்றை ஏற்றுக்கொண்டார்.

1976ல் பெரிய வெற்றிப் படங்களின் மூலம் மிகப்பெரிய நட்சத்திரமானார். இயக்குநர் கைலாசம் பாலசந்தர் இயக்கிய *[[அந்துலேனி கதா]]* திரைப்படத்தில் நாடகத் திறமையை வெளிப்படுத்தினார்; கே. விசுவநாத் இயக்கிய *சிரி சிரி முவ்வா* (1976) என்ற வண்ணத் திரைப்படத்தில் இவர் சிறந்த நடனத் திறன் கொண்ட ஊமைப் பெண்ணாக நடித்தார்; ''சீதா கல்யாணம்'' (1976) என்ற பெரிய நிதியை கொண்ட புராண திரைப்படத்தில் சீதையாக நடித்தார்.

1977 இல், *அடவி ராமுடு* என்ற தெலுங்குத் திரைப்படத்தில் நடித்தார், இது நுழைவு சீட்டு விற்பனையக சாதனைகளை முறியடித்தது. ஜெயப்பிரதா மற்றும் இணை நடிகர் என். டி. இராமராவ் பாடிய "ஆரேசுகோபாய் பரேசுகுன்னானு" பாடல் படு வெற்றி அடைந்தது. விஜய் ஆனந்து தயாரித்த *சனாதி அப்பன்னா* திரைப்படத்தில் ராஜ்குமாருடன் இணைந்து விஜய் ஆனந்து நடிக்க வைத்து கன்னட திரைத்துறையில் அறிமுகப்படுத்தினார். 1983 இல் *கவிரத்ன காளிதாசா*, 2000 இல் *சப்தவேதி* போன்ற வெற்றி திரைப்படங்களில் ராஜ்குமாருடன் நடித்தார்.

1981 ஆம் ஆண்டில், *[[47 நாட்கள்]]* என்ற தமிழ் திரைப்படத்தில் நடித்தார், இதில் விமர்சனம் ரீதியாக பாராட்டப்பட்டார். அதே நேரத்தில் திரைப்படத் தயாரிப்பாளர் கைலாசம் பாலச்சந்தரின் *47 ரோஜுலு* என்ற தெலுங்குத் திரைப்படத்தை தயாரித்தார், தெலுங்கு படத்தில் சிரஞ்சீவியுடன் நடித்தார். இவர் இந்தி மொழியை கற்ற பின்னர், இயக்குநர் கே. விசுவநாத் இந்தி படங்களில் நடிக்க மீண்டும் வைத்தார், *காம்ச்சோர்* என்ற இந்தித் திரைப்படத்தில் இவர் முதன்முறையாக *இந்தியை* சரளமாக பேசினார். கமல்ஹாசன் நடித்த *[[சலங்கை ஒலி|சாகர சங்கமம்]]* திரைப்படத்தில் இவரும் நடித்தார், இது இவரது வாழ்க்கையில் ஒரு மைல்கல்லாக அமைந்தது, 1983 இல் சிறந்த நடிகைக்கான பிலிம்பேர் விருது - தெலுங்கு உள்ளிட்ட பல பாராட்டுகளைப் பெற்றது. இவர் தொடர்ந்து இந்தி படங்களில் பணியாற்ற முடிந்தது, இரண்டு பிலிம்பேர் பரிந்துரைகளைப் பெற்றார்.

ஜெயப்பிரதா அமிதாப் பச்சன் மற்றும் ஜீதேந்திரா ஆகியோருடன் மட்டும் வெற்றிக் குழுவை அமைக்கவில்லை, இவரது உடனடி திரைப் போட்டியாளரான ஸ்ரீதேவியுடனும் ஒரு வெற்றிக் குழுவை உருவாக்கினார், ஸ்ரீதேவியுடன் பல படங்களில் நடித்துள்ளார், அவர்களது வெற்றி திரைப்படங்கள் *தேவதா* என்ற தெலுங்குத் திரைப்படம், *தேவதா* திரைப்படம் *தோஃபா* (1984) என்ற பெயரில் இந்தியில் மறு உருவாக்கம் செய்யப்பட்டது. 1985 ஆம் ஆண்டில், மம்முட்டி, சாலினி, அம்பிகா நடிப்பில் ஜோசி இயக்கிய *இநியும் கத துடரும்* என்ற மலையாளத் திரைப்படத்தில் நடித்தார்.

இயக்குநர் சத்யஜித் ராய் உலகின் மிக அழகான பெண்களில் ஒருவர் என்று ஜெயப்பிரதாவை வர்ணித்தார். இவர் வங்காள படங்களில் நடித்திருந்தாலும், ராய் படத்திற்கென்று இதுவரை பணியாற்றவில்லை. (ஒரு படத்திற்காக ராய் தன்னை மனதில் வைத்திருந்ததாக ஜெயப்பிரதா கூறினார், ஆனால் அவரது நோய் மற்றும் அடுத்தடுத்த மரணம் அவர்களை ஒத்துழைக்கத் தடுத்தது).

ஜெயப்பிரதா 1990களின் முற்பகுதியில் முக்கியமாக அமிதாப் மற்றும் ஜீதேந்திராவுக்கு சோடியாக கதாநாயகியாக தொடர்ந்து நடித்தார். சில குறிப்பிடத்தக்க கன்னடத் திரைப்படங்களிலும் கதாநாயகியாக நடித்துள்ளார். 1994 முதல், இவர் திரைப்படப் பணிகளைக் குறைத்துக்கொண்டார், சக நடிகர் என். டி. ராமராவ் அழைப்பின் பேரில் அரசியல் வாழ்க்கையில் அதிக ஈடுபாடு காட்டினார்.

2000 ஆம் ஆண்டில், சிபி மலையில் இயக்கி மோகன்லால் நடித்த *தேவதூதன்* என்ற மலையாளத் திரைப்படத்தில் நடித்தார். இத்திரைப்படம் விமர்சகர்களிடமிருந்து மிகவும் நல்ல பிரபலமான விமர்சனங்களைப் பெற்றது ஆனால் திரைப்பட நுழைவு சீட்டு விற்பனையகத்தில் தோல்வியடைந்தது. இது ஹோம் மீடியாவில் வெளியானபோதும், தொலைக்காட்சியில் ஒளிபரப்பப்பட்டபோதும் பார்வையாளர்களிடமிருந்து பெரும் பாராட்டைப் பெற்றது. இவர் கடைசியாக ராஜ்குமாருடன் *சப்தவேதி* படத்தில் நடித்தார். 2002 ஆம் ஆண்டில், *ஆதார்* திரைப்படத்தில் விருந்தினராக நடித்ததன் மூலம் மராத்தித் திரைப்படத் துறையில் அடியெடுத்து வைத்தார். இதுவரை எட்டு மொழிகளில் நடித்துள்ள இவர் 30 வருட திரையுலக வாழ்க்கையில் 300 படங்களை முடித்துள்ளார். 2004 இல், நடிகர் குஞ்சாக்கோ போபனின் அம்மாவாக *ஈ சிநேகதீரது* என்ற மலையாளப் படத்தில் நடித்தார்.

இவருக்கு சென்னையில் சொந்தமாக ஜெயப்பிரதா திரையரங்கு என்ற பெயரில் ஒரு திரையரங்கு உள்ளது.

2011 இல், மோகன்லால், அனுபம் கெர் ஆகியோருடன் இணைந்து *[[பிராணாயாமம்|பிரணாயம்]]* என்ற மலையாளத் திரைப்படத்தில் நடித்தார். இத்திரைப்படத்தில் இவர் "கிரேசு" என்ற கதாபாத்திரத்தில் நடித்தார், இது விமர்சன ரீதியான பாராட்டுகளையும் பல விருதுகளையும் வென்றது. 2012 இல், *கிராந்திவீர சங்கொல்லி ராயண்ணா* என்ற கன்னடத் திரைப்படத்தில் துணிச்சலான கிட்டூர் சென்னம்மாவின் வரலாற்றுப் பாத்திரத்தை ஏற்று நடித்தார், இது திரைப்பட நுழைவு சீட்டு விற்பனையகத்தில் 100 நாட்கள் வரை ஓடியது.

## தனிப்பட்ட வாழ்க்கை
22 பிப்ரவரி 1986 இல், இவர் தயாரிப்பாளர் ஸ்ரீகாந்த் நகாட்டாவை மணந்தார், ஸ்ரீகாந்த் ஏற்கனவே சந்திரா என்ற பெண்ணை மணந்து இரண்டு குழந்தைகளைப் பெற்றிருந்தார். இந்த திருமணம் பல சர்ச்சைகளை கிளப்பியது, குறிப்பாக ஸ்ரீகாந்த் தனது மனைவியை விவாகரத்து செய்யாததால், ஜெயப்பிரதாவை மணந்த பிறகு முதல் மனைவியுடன் ஒரு குழந்தை இருந்தது.

## அரசியல் வாழ்க்கை
1994 ஆம் ஆண்டு அதன் நிறுவனர் என். டி. ராமராவ் அழைப்பின் பேரில், சட்டமன்றத் தேர்தலுக்கு முன்னதாக, தெலுங்கு தேசம் கட்சியில் சேர்ந்தார், கட்சியில் விரைவாக உயர்ந்தார். அந்த நேரத்தில் இவர் தேர்தலில் போட்டியிடுவார் என்று ஊகங்கள் இருந்தன, ஆனால் ராமராவ் இவருக்கு ஒரு சீட் வழங்கிய போதிலும், தனது தேர்தலில் அறிமுகமாகாமல் இருக்க விரும்பினார்.

இவர் 1994 இல் பல தொகுதிகளில் பிரச்சாரம் செய்தார்  1994 இல் ராவ் முதலமைச்சராக பதவியேற்றதும், ராவ் தனது மருமகன் நாரா சந்திரபாபு நாயுடுவை வருவாய்த்துறை அமைச்சராக நியமித்தார். ஆட்சி அமைத்த உடனேயே, சந்திரபாபு நாயுடு, பெரும்பான்மையான தெலுங்கு தேசம் கட்சி சட்டமன்ற உறுப்பினர்கள் நாயுடுவை முதலமைச்சராகத் தேர்ந்தெடுக்கச் செய்து, நாயுடு தனது மாமனாருக்கு எதிராகக் கிளர்ச்சி செய்தார். பெரும்பாலான சட்டமன்ற உறுப்பினர்கள் நாயுடு பக்கம் சென்றதால், தெலுங்கு தேசம் கட்சி சந்திரபாபு நாயுடு அணிக்கு மாறியது. இந்த காலகட்டத்தில், ஜெயப்பிரதாவும் கட்சியின் சந்திரபாபு நாயுடு அணியில் சேர்ந்தார். 1996 ஆம் ஆண்டு ஆந்திரப் பிரதேசத்தை பிரதிநிதித்துவப்படுத்தும் மாநிலங்களவைக்கு இவர் பரிந்துரைக்கப்பட்டார். ஜெயப்பிரதா தெலுங்கு தேசம் மகளிர் அணி தலைவராகவும் பதவி வகித்துள்ளார்.

கட்சித் தலைவர் நா. சந்திரபாபு நாயுடுவுடன் ஏற்பட்ட கருத்து வேறுபாடுகளைத் தொடர்ந்து, ஜெயப்பிரதா சமாஜ்வாடி கட்சியில் சேர்ந்தார். இவர் 2004 பொதுத் தேர்தலின் போது உத்திர பிரதேசத்தில் உள்ள ராம்பூர் மக்களவைத் தொகுதியில் போட்டியிட்டு 85000 வாக்குகள் வித்தியாசத்தில் தேர்ந்தெடுக்கப்பட்டார். 2009 ஆம் ஆண்டு மக்களவைத் தேர்தலுக்கான பிரச்சாரத்தின் போது, இவர் ராம்பூரில் உள்ள ஸ்வார் பகுதியில் பெண்களுக்கு பொட்டுக்கள் விநியோகித்ததால் தேர்தல் நடத்தை விதிகளை மீறியதற்காக தேர்தல் ஆணையத்தால் அறிக்கை அனுப்பப்பட்டது. 11 மே 2009 அன்று, சமாஜ்வாதி கட்சியின் மூத்த தலைவர் அசம் கான் தனது நிர்வாணப் படங்களை விநியோகிப்பதாக ஜெயப்பிரதா குற்றம் சாட்டினார். 30,000-க்கும் அதிகமான வாக்குகள் வித்தியாசத்தில் ஜெயப்பிரதா மீண்டும் தேர்ந்தெடுக்கப்பட்டார்.

இவர் சமாஜ்வாதி கட்சியின் முன்னாள் பொதுச்செயலாளர் அமர் சிங்கிற்கு வெளிப்படையான ஆதரவை வெளிப்படுத்திய பிறகு, கட்சிக்கு எதிரான நடவடிக்கைகளில் ஈடுபட்டதாகவும், கட்சியின் மதச்சார்பற்ற வெளிப்பாடை சேதப்படுத்தியதற்காகவும் ஜெயப்பிரதா 2 பிப்ரவரி 2010 அன்று கட்சியில் இருந்து நீக்கப்பட்டார். அமர் சிங், ஜெயப்பிரதாவுடன் இணைந்து தனது சொந்த அரசியல் கட்சியை 2011 இல் தொடங்கினார், 2012 சட்டமன்றத் தேர்தலில் உத்தரப் பிரதேசத்தில் உள்ள 403 இடங்களில் 360 இடங்களில் வேட்பாளர்களை நிறுத்தினார். ஆனால், இத்தேர்தலில் கட்சி ஒரு இடத்தில் கூட வெற்றி பெறவில்லை. பின்னர் இவர், அமர் சிங்குடன் 10 மார்ச் 2014 அன்று இராஷ்டிரிய லோக் தளத்தில் சேர்ந்தனர், அதன் பிறகு 2014 பொதுத் தேர்தலில் பிஜ்னோர் தொகுதியில் போட்டியிட ஜெயப்பிரதாவுக்கு வாய்ப்பு கிடைத்தது, அத்தேர்தலில் தேர்தலில் தோல்வியடைந்தார்.

26 மார்ச் 2019 அன்று தேசிய பொதுச் செயலாளர் பூபேந்தர் யாதவ் முன்னிலையில் பாரதிய ஜனதா கட்சியில் சேர்ந்தார்.

## வரவேற்பு
ஜெயப்பிரதா இந்திய திரைப்படத்துறையில் ஒரு சிறந்த அழகான நடிகைகளில் ஒருவராக கருதப்படுகிறார். 2022 இல், அவர் *[[அவுட்லுக் (இதழ்)|அவுட்லுக் இந்தியாவின்]]* 75 சிறந்த பாலிவுட் நடிகைகள்" பட்டியலில் இடம்பிடித்தார். 1980களிலும் 1990களிலும் இந்தி, தெலுங்கு படங்களில் அதிக சம்பளம் வாங்கும் நடிகைகளில் ஒருவராக இருந்தார். 1984 முதல் 1991 வரை *பாக்சு ஆபிசு இந்தியாவின்* சிறந்த நடிகைகள்" பட்டியலில் இடம்பிடித்தார்.

## நடித்த திரைப்படங்கள்

## விருதுகள்

; நந்தி விருதுகள்

* சிறந்த நடிகைக்கான நந்தி விருது – *[[அந்துலேனி கதா]]* (1976)

; தென்னிந்திய பிலிம்பேர் விருதுகள்

* சிறப்பு விருது – *சிரி சிரி முவ்வா* & *[[அந்துலேனி கதா]]* (1976) 
* சிறந்த நடிகை - தெலுங்கு – *[[சலங்கை ஒலி|சாகர சங்கமம்]]* (1983)
* வாழ்நாள் சாதனையாளர் விருது – தெற்கு (2007) 

; பிலிம்பேர் விருதுகள்

### தென்னிந்திய பிலிம்பேர் விருது

; மற்ற விருதுகள்
* உத்தம் குமார் விருது
* ஏஎன்ஆர் சாதனையாளர் விருது (2008)
* டிஎசுஆர் டிவி9 திரைப்பட விருதுகளில் இருந்து வீனசு ஆப் இந்தியன் சினிமா விருது (2011)

## மேற்கோள்கள்

## வெளி இணைப்புகள்

* 
* 

பகுப்பு:வாழும் மக்கள்
பகுப்பு:இந்தித் திரைப்பட நடிகர்கள்
பகுப்பு:இந்திய அரசியல்வாதிகள்
பகுப்பு:தெலுங்கு மக்கள்
பகுப்பு:தெலுங்குத் திரைப்பட நடிகர்கள்
பகுப்பு:14வது மக்களவை உறுப்பினர்கள்
பகுப்பு:சமாஜ்வாதி கட்சி
பகுப்பு:இந்திய நடிகர்-அரசியல்வாதிகள்
பகுப்பு:15வது மக்களவை உறுப்பினர்கள்
பகுப்பு:1962 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தென்னிந்திய பிலிம்பேர் விருதுகளை வென்றவர்கள்